CELEX: 32016D1925
Language: hr
Date: 2016-10-31 00:00:00
Title: Provedbena odluka Komisije (EU) 2016/1925 оd 31. listopada 2016. o stavljanju izvan snage Provedbene odluke (EU) 2016/17 kojom se Ujedinjenoj Kraljevini odobrava zabrana stavljanja na tržište na njezinom državnom području sorte konoplje navedene u zajedničkom katalogu sorata poljoprivrednih biljnih vrsta u skladu s Direktivom Vijeća 2002/53/EZ (priopćeno pod brojem dokumenta C(2016) 6860)

4.11.2016   
            
            
               HR
            
            
               Službeni list Europske unije
            
            
               L 297/16
            
         PROVEDBENA ODLUKA KOMISIJE (EU) 2016/1925
   оd 31. listopada 2016.
   o stavljanju izvan snage Provedbene odluke (EU) 2016/17 kojom se Ujedinjenoj Kraljevini odobrava zabrana stavljanja na tržište na njezinom državnom području sorte konoplje navedene u zajedničkom katalogu sorata poljoprivrednih biljnih vrsta u skladu s Direktivom Vijeća 2002/53/EZ
   
      
         (priopćeno pod brojem dokumenta C(2016) 6860)
      
   
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (1), a posebno njezin članak 18.,
   budući da:
   
               (1)
            
            
               Člankom 32. stavkom 6. Uredbe (EU) br. 1307/2013 Europskog parlamenta i Vijeća (2) osigurava se da se, kako bi se spriječila dodjela potpora za nezakonite usjeve, površine koje se koriste za proizvodnju konoplje mogu smatrati prihvatljivima samo ako sadržaj tetrahidrokanabiola (THC) u korištenim sortama ne prelazi 0,2 %.
            
         
               (2)
            
            
               Člankom 45. stavkom 3. Provedbene uredbe Komisije (EU) br. 809/2014 (3) utvrđuje se da, ako i druge godine prosječna vrijednost svih uzoraka predmetne sorte konoplje prelazi sadržaj THC-a utvrđen u članku 32. stavku 6. Uredbe (EU) br. 1307/2013, država članica mora tražiti dopuštenje za zabranu stavljanja na tržište takve sorte u skladu s člankom 18. Direktive 2002/53/EZ.
            
         
               (3)
            
            
               Komisija je 28. travnja 2015. primila zahtjev Ujedinjene Kraljevine kojim se traži dopuštenje za zabranu stavljanja na tržište konoplje sorte Finola jer je sadržaj THC-a u toj sorti prešao dopušteni sadržaj od 0,2 % drugu godinu zaredom.
            
         
               (4)
            
            
               Komisija je na temelju tog zahtjeva donijela Provedbenu odluku (EU) 2016/17 (4) i odobrila Ujedinjenoj Kraljevini da na svom državnom području zabrani stavljanje na tržište te sorte konoplje.
            
         
               (5)
            
            
               Ujedinjena Kraljevina službeno je 15. ožujka 2016. obavijestila Komisiju da je nakon dodatnog testiranja uzoraka konoplje sorte Finola otkriveno da sadržaj THC-a u 2014. nije prelazio prag od 0,2 % utvrđen u članku 32. stavku 6. Uredbe (EU) br. 1307/2013.
            
         
               (6)
            
            
               Zato je Ujedinjena Kraljevina zatražila stavljanje izvan snage Provedbene odluke (EU) 2016/17.
            
         
               (7)
            
            
               Stoga je tu Provedbenu odluku potrebno staviti izvan snage.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Stavljanje izvan snage Provedbene odluke (EU) 2016/17
   Provedbena odluka (EU) 2016/17 stavlja se izvan snage.
   Članak 2.
   Adresati
   Ova je Odluka upućena Ujedinjenoj Kraljevini Velike Britanije i Sjeverne Irske.
   
      Sastavljeno u Bruxellesu 31. listopada 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 193, 20.7.2002., str. 1.
   
   
      (2)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).
   
      (3)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).
   
      (4)  Provedbena odluka Komisije (EU) 2016/17 оd 7. siječnja 2016. kojom se Ujedinjenoj Kraljevini odobrava zabrana stavljanja na tržište na njezinom državnom području sorte konoplje navedene u zajedničkom katalogu sorata poljoprivrednih biljnih vrsta u skladu s Direktivom Vijeća 2002/53/EZ (SL L 5, 8.1.2016., str. 7.).